సునీల్ దాస్

సునీల్ దాస్ (1939 ఆగస్టు 4 - 2015 ఆగస్టు 10) భావవ్యక్తీకరణ చిత్రకారుడు. అతను తన బుల్ సిరీస్‌లో వేసిన చిత్రాలకు, "ఉమెన్" కృతికీ ప్రసిద్ధి చెందాడు. ఆయన సొసైటీ ఆఫ్ కాంటెంపరరీ ఆర్టిస్ట్స్ వ్యవస్థాపక సభ్యుడు. 

 తొలినాళ్ళ జీవితం, నేపథ్యం 
సునీల్ దాస్ కలకత్తాలో జన్మించాడు. 1955లో కోల్‌కతాలోని గవర్నమెంట్ కాలేజ్ ఆఫ్ ఆర్ట్ &amp; క్రాఫ్ట్‌లో చేరాడు. తరువాత ఫ్రెంచి ప్రభుత్వ స్కాలర్‌షిప్‌ను గెలుచుకుని, పారిస్‌లోని ఎకోల్ డెస్ బ్యూక్స్-ఆర్ట్స్‌లో చదువుకున్నాడు.

కోల్‌కతాలోని గవర్నమెంట్ కాలేజ్ ఆఫ్ ఆర్ట్ అండ్ క్రాఫ్ట్‌లో అండర్ గ్రాడ్యుయేట్ డిగ్రీ చదువుతూండగానే ప్రతిష్టాత్మక శిరోమణి కళా పురస్కారాన్ని అందుకున్న ఏకైక భారతీయుడు దాస్.

 కెరీర్ 
దాస్ భారత ప్రభుత్వ చేనేత విభాగంలో, జౌళి మంత్రిత్వ శాఖలో చేరాడు. 

సునీల్ దాస్ భారతదేశంలోని అత్యంత ముఖ్యమైన పోస్ట్-మోడర్నిస్ట్ చిత్రకారులలో ఒకడు. ఆయన తన కెరీర్ అంతా వివిధ రకాల చిత్రలేఖనాలలో కృషి చేసాడు. "ఒకే రకమైన రచనలు చేయకుండా ఉండటానికి, నేను నా దృష్టిని మార్చుకుంటూనే ఉన్నాను. ప్రజలు నన్ను చిత్రకారుడిగా చూడటం ప్రారంభించిన రోజు నుండి, ముఖ్యంగా నా వీక్షకులైన అట్టడుగు స్థాయి ప్రజల భావాలకు ప్రతిస్పందించడం, అలాగే నా చుట్టూ ఉన్న జీవిత వాస్తవాలను లోతుగా పరిశీలించడం అనే ఒక పెద్ద బాధ్యత నాపై పడింది." అని దాస్ అన్నాడు. 60 సంవత్సరాల వయస్సులో అతను, వెనక్కి తిరిగి చూసుకుంటే తొమ్మిది / పది దశల్లో తన చిత్రాలు కనిపించాయి. అవన్నీ అత్యున్నత నైపుణ్యం, సమగ్రతతో గుర్తించబడ్డాయి. అలుపెరగని చిత్రకారుడైన దాస్, ఒక శైలి నుండి మరొక శైలికి సులభంగా దూకాడు. కదిలే గుర్రపు శక్తి, బలంతో అతను ప్రేరణ పొందాడు. బొగ్గుతో వేసిన - కదలికలో గుర్రాలు అనే శీర్షికతో ఒక కృతిని సృష్టించాడు. అతని కృతులు పురుష-స్త్రీ సంబంధాలు, లైంగిక సాధికారతలో స్త్రీ, ఒంటరితనంలో స్త్రీ వంటి ఇతివృత్తాల చుట్టూ తిరుగుతాయి.  అతను ప్రపంచవ్యాప్తంగా దాదాపు 88 సోలో ప్రదర్శనలు ఇచ్చాడు, వాటిలో అతని రచనలు పారిస్ బైయెన్నెలేలో చేర్చబడ్డాయి. 

 బుల్ సిరీస్
 తన వైఫల్యాలలో ఒక స్త్రీ (ఆయిల్ ఆన్ కాన్వాస్)
 గుర్రపు శ్రేణి (బొగ్గు) 

 ప్రదర్శనలు 

 సోలో ప్రదర్శనలు 

 2008 'ఎండ్‌లెస్ నైట్', గంగా ఆర్ట్, కోల్‌కతా
 2005-06 'ఆర్ట్ మూవ్స్ - సునీల్ దాస్ రచనలు', ఢిల్లీ ఆర్ట్ గ్యాలరీ, న్యూఢిల్లీ, ముంబై, జహంగీర్ ఆర్ట్ గ్యాలరీ, కోల్‌కతాలోని పార్క్ హోటల్, రవీంద్ర భవన్, లలిత కళా అకాడమీ, న్యూఢిల్లీలలో నిర్వహించబడింది.
 2005 'గుర్రాలు...ఎద్దులు -  కాన్వాస్, కాగితంపై చిత్రాలు', జమాత్, ముంబై
 2003 'సునీల్ దాస్ ఇన్ రెట్రోస్పెక్ట్ 1957-2003',. ITC సోనార్ బంగ్లా ఆర్ట్ గ్యాలరీ, కోల్‌కతా
 2001 'డ్రావింగ్స్ – ఎద్దులు, గుర్రాలు', ధూమిమల్ ఆర్ట్ సెంటర్, న్యూఢిల్లీ
 2000 ఆర్ట్ హెరిటేజ్, న్యూఢిల్లీ

 1999 వార్షిక ప్రదర్శన, బిర్లా అకాడమీ ఆఫ్ ఆర్ట్ అండ్ కల్చర్, కోల్‌కతా 32వ వార్షికోత్సవం
 1989 20వ అంతర్జాతీయ బైయెన్నెలే, సావో పాలో, బ్రెజిల్
 1989 ఇంటర్నేషనల్ బైయెన్నెలే, హవానా, క్యూబా
 1989 జపాన్ ఉత్సవం, టోక్యో
 1989 ఇంటర్నేషనల్ ట్రైయెన్నలే, న్యూఢిల్లీ

 అవార్డులు 

 2014 లో భారత ప్రభుత్వం సునీల్ కు నాల్గవ అత్యున్నత పౌర పురస్కారం పద్మశ్రీని ప్రదానం చేసింది. 
 1959, 1978 లలో జాతీయ అవార్డు గ్రహీత 

 మరణం 
2015లో, 76 సంవత్సరాల వయసులో సునీల్, తీవ్రమైన గుండెపోటుతో మరణించాడు. 

 మూలాలు 

వర్గం:2015 మరణాలు
వర్గం:కళారంగంలో పద్మశ్రీ పురస్కార గ్రహీతలు
వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1939 జననాలు
వర్గం:పద్మశ్రీ పురస్కారం పొందిన పశ్చిమ బెంగాల్ వ్యక్తులు